text: Flygtninge midlertidigt indkvarteret ved Beredskabsstyrelsen
  07 september 2015 kl. 13.53
  Beredskabsstyrelsen Sydjylland har i nat haft 22 udlændinge midlertidigt indkvarteret, oplyser de i en pressemeddelelse.
  22 udlændinge, der i nat ankom til grænsen ved Padborg, overnattede ved Beredskabsstyrelsen Sydjylland i Haderslev. Da de ankom til den dansk/tyske grænse, blev de fragtet videre til beredskabscenteret, hvor de altså fik husly natten over.
  Indkvarteringen skete, fordi Aabenraa Kommune bad om Beredskabsstyrelsen Sydjyllands hjælp. De 22 udlændinge blev mandag formiddag kørt af sted til Asylcenter Sandholm i en bus.
  